દરમિયાન પીએમ રિપોર્ટ આવતા રિપોર્ટમાં ગાયત્રીનું ગળું દબાવવાને લઇ મોત થયાનું સપાટી પર આવતા પોલીસે હત્યાનો ગુન્હો નોંધ્યો હતો. પોલીસની આધુનિક ઢબની તપાસમાં ગાયત્રીના કોલ ડિટેઇલ, ઘટના સ્થળના સેલ આઈ ડી વિસ્તારના સી.સી ટીવી ફૂટેજની ઝીણવટભરી તપાસમાં સનસનીખેજ હત્યાની ઘટનાનો ચોકાવનારો ખુલાસો થવા પામ્યો હતો. જેમાં થોડા સમય પહેલા જ ગાયત્રીના સુરત ખાતે રેલ્વેમાં ફરજ બાજવતા યુવાન સાથે લગ્ન નક્કી થયા હતા, તો બીજી તરફ ગાયત્રીએ નજીકની સોસાયટીમાં રહેતો કુલદીપ નામના યુવાન સાથે કોર્ટ મેરેજ કરી લીધા હતા. તો ત્રીજા યુવક હાલોલ તાલુકાના વરસડાના મનોજસિંહ દિલીપસિંહ સોલંકી સાથે પ્રેમ સંબંધ હોય છેલ્લા ઘણા સમયથી ગાયત્રીએ તેની સાથે બોલચાલ બંધ કરી દેતા મનોજ ધુવાફુવા થઈ ગયો હતો, અને રક્ષાબંધનના દિવસે ગાયત્રી તેના ભાઇ બહેન સાથે મંદિર ગઈ હતી.